OzLabs/hebrew-wiki-articles huggingface dataset:
רבי חמא בר עוקבא

רבי חמא בר עוקבא היה אמורא ארצישראלי בדור השלישי.

==חייו==
רבי חמא בר עוקבא היה תלמידו של רבי יוסי בר חנינא, ומסר גם בשם רבי שמעון בן לקיש ורבי יהושע בן לוי.

חבירו היו רבי זירא ורבי לוי, ומסרו בשמו אביי, רבי יונה, רבי יוסי בר זבידא, ורבי ירמיה.

==תורתו==
רוב תורתו של רבי חמא בר עוקבא הייתה בהלכה, אך בתלמוד ובמדרשים מובאות מספר מימרות בשמו גם באגדה.

במסכת סוכה הוא מסביר בשם רבו, מהי הסיבה לכך שכחלק ממצוות נטילת לולב יש לנענע את ארבעת המינים במאוזן ובמאונך: .

בשיר השירים רבה מובא בשמו מאמר העוסק בחשיבותו וכוחו של לימוד התורה: .

==קישורים חיצוניים==
* 
* 

==הערות שוליים==

קטגוריה:הדור השלישי לאמוראי ארץ ישראל
קטגוריה:אישים שחיו במאה ה-4
קטגוריה:תלמידי רבי יוסי ברבי חנינא
קטגוריה:תלמידי ריש לקיש
קטגוריה:תלמידי רבי יהושע בן לוי
ג'קי צרפתי

ג'קי צרפתי (נולד ב-14 בינואר 1969) הוא כדורגלן עבר ישראלי, ששיחק בעמדת הקשר אחורי, וכיום מעביר חוגי כדורגל לילדים.

== קריירה ==
ג'קי צרפתי, בנו של הכדורגלן סמי צרפתי ואחיו של הכדורגלן גיא צרפתי, החל את קריירת המשחק במחלקת הנוער של מכבי תל אביב, וכבש את שער הבכורה שלו בבוגרים נגד בית"ר ירושלים בעונת 1988/1987. ג'קי צרפתי ערך 102 הופעות ו-7 שערים (בכל המסגרות) במדי הבוגרים של מכבי תל אביב. בעונת 1988/1987 היה שותף לזכייתה של הקבוצה בגביע המדינה, תחת הדרכתו של גיורא שפיגל.

לאחר 4 עונות עבר צרפתי למכבי הרצליה מהליגה השנייה שם שיחק עונה אחת, היה שותף בעליית הליגה שלה, כאשר כבש 9 שערים ובישל 7. לאחר מכן עבר צרפתי למכבי יבנה שם שיחק שתי עונות בהן כבש 16 שערים ובישל 14. משם עבר צרפתי להפועל רמת גן לעונה אחת בה כבש 4 שערים. לאחר מכן עבר צרפתי להפועל בת ים לעונה אחת בה כבש 5 שערים. צרפתי סיים את הקריירה שלו בנחלת יהודה מליגה א' שם שיחק חצי עונה עד שהוא קרע את הצולבת והוא הודיע על פרישה ממשחק פעיל בגיל 32.

צרפתי כיום מאמן חוגי ילדים בתל אביב.

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני הפועל רמת גן
קטגוריה:כדורגלני מכבי הרצליה
קטגוריה:כדורגלני מכבי יבנה
קטגוריה:כדורגלני הפועל בת ים
קטגוריה:ישראלים שנולדו ב-1969
חפריתאים

חפריתאים (שם מדעי: Pelobatoidea) היא על-משפחה מסדרת חסרי הזנב ומתת-סדרת מזובטרכיה. 

== מאפיינים ==
ככלל, לבני הקבוצה מבנה גוף דמוי קרפדה ופנים מוארכים, דמויי צפרדע. הם נחשבים לשלב ביניים בין הצפרדעים הפרימיטיביות (מקבוצת Archaeobatrachia) בין הצפרדעים המפותחות (Neobatrachia). 

לצפרדעים אלה לשון עגלגלה, לסת שטוחה, עיניים רחבות ולבנות ורגליים קצרות. הזכרים לופתים את הנקבה בחיבוק הכלולות רק מהרגליים האחוריות.

==מיון==
*על-משפחה חפריתאים (Pelobatoidea)
**משפחה מגופריים (Megophryidae)
***סוג ומין יחיד Borneophrys edwardinae
***סוג Brachytarsophrys 
***סוג Leptobrachella 
***סוג Leptobrachium 
***סוג Leptolalax 
***סוג Megophrys 
***סוג Ophryophryne 
***סוג Oreolalax
***סוג Scutiger 
**משפחה חפריתיים (Pelobatidae)
***סוג חפרית (Pelobates)
**משפחה חפריתיים אמריקאים (Scaphiopodidae)
***סוג Scaphiopus
***סוג Spea
**משפחה שקעניתיים (Pelodytidae)
***סוג שקענית (Pelodytes)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מזובטרכיה
אוניברסיטת אלבמה

קלארק הול, בניין הקולג' לאומנויות ומדעים
מושל מדינת אלבמה ג'ורג' וולאס חוסם את דלת הכניסה לאודיטוריום פוסטר באוניברסיטה במטרה למנוע אינטגרציה גזעית וכניסת סטודנטים אפרו-אמריקאים לאוניברסיטה, 11 ביוני 1963]]
אוניברסיטת אלבמה (באנגלית: The University of Alabama) היא אוניברסיטה ציבורית בעיר טסקלוסה שבמדינת אלבמה בארצות הברית. האוניברסיטה נוסדה ב-1831 ולומדים בה כ-37,100 סטודנטים.

==היסטוריה==
האוניברסיטה נוסדה ב-1831 וכללה שבעה מבנים: שני מבני לימוד, שני מעונות סטודנטים, מעבדה, בית מלון ורוטונדה ששימשה כספרייה.

ב-1860 הפכה האוניברסיטה למכללה צבאית והכשירה קצינים לצבא הקונפדרציה במהלך מלחמת האזרחים האמריקנית. ב-1865 נשרף מרבית הקמפוס על ידי צבא האיחוד. במהלך תקופת השיקום בארצות הברית נפתחה מחדש האוניברסיטה ב-1872. ב-1893 פתח המוסד את שעריו גם לסטודנטיות.

ב-1956 החלה ללמוד לראשונה אות'רין לוסי, סטודנטית אפרו-אמריקאית, אך היא הושעתה מהאוניברסיטה לאחר שלושה ימים בלבד מחשש לביטחונה, בעקבות מהומות והתפרעויות ברחבי הקמפוס, החמורות ביותר בארצות הברית מאז פסק דין בראון נגד מועצת החינוך. רק ב-1963 חזרו סטודנטים אפרו-אמריקאים ללמוד באופן רצוף במוסד וסיימו בו תואר.

==מבנה וחלוקה ארגונית ==
האוניברסיטה היא האוניברסיטה הגדולה במערכת האוניברסיטאות של אלבמה. האוניברסיטה משתרעת על פני 1,970 אקר בטסקלוסה וכוללת כ-300 מבנים. בנוסף לאוניברסיטה גן בוטני על פני 60 אקר ומעבדה ימית בדופין איילנד.

מבחינה ארגונית כוללת האוניברסיטה 13 קולג'ים ובתי ספר:
*בית הספר למשפטים - נוסד ב-1892
*הקולג' לאומנויות ומדעים - נוסד ב-1909
*הקולג' להנדסה - נוסד ב-1909
*בית הספר לתארים מתקדמים - נוסד ב-1924
*הקולג' לחינוך - נוסד ב-1928
*הקולג' למסחר וניהול - נוסד ב-1929
*הקולג' למדעי הבריאות - נוסד ב-1971
*הקולג' לאחיות - נוסד ב-1975
*בית הספר לעבודה סוציאלית - נוסד ב-1975
*הקולג' ללימודי המשך - נוסד ב-1983
*הקולג' למדעי הסביבה - נוסד ב-1987
*הקולג' לתקשורת ומידענות - נוסד ב-1997
*הקולג' ללימודי תעודה - נוסד ב-2003

==ספורט==
תוכניות הספורט של האוניברסיטה כוללות 21 קבוצות המתחרות בענפי ספורט שונים. לאוניברסיטה היסטוריה של הצטיינות בפוטבול, ענף בו זכתה הקבוצה ב-18 אליפויות של ליגת מכללות. בהתעמלות מכשירים זכתה קבוצת הבנות בשש אליפויות NCAA. אליפויות נוספות נרשמו בתחרויות גולף לגברים (פעמיים) ופעם אחת בתחרויות גולף לנשים ובסופטבול.

כינוי קבוצות הספורט של האוניברסיטה הוא "Crimson Tide" (גאות אדומה). את הכינוי טבע עורך מדור בספורט בברמינגהאם, שסיקר את המשחק בין קבוצת הפוטבול של אלבמה לזו של אוניברסיטת אובורן ב-1907. אלבמה הצליחה לכפות על אובורן הפייבורטית שוויון בהתמודדות ששוחקה במגרש בוצי שהכתים את מדי הקבוצה בצבע אדום.

==קישורים חיצוניים==

* 

* 

==הערות שוליים==

*
קטגוריה:אלבמה
אלבמה
קטגוריה:איגוד אוניברסיטאות המחקר
רינופרין

רִינוֹפְרִין (שם מדעי: Rhinophrynus dorsalis) הוא מין יחיד בסוגו של דו-חיים והמין הקיים היחידי במשפחת הרינופריניים שבסדרה חסרי זנב, החי רק באמריקה המרכזית. מינים נוספים במשפחה התקיימו גם בארצות הברית.

זוהי קרפדה הנפוצה בטקסס, במקסיקו, בגואטמלה, בהונדורס, באל סלוודור, בניקרגואה ובקוסטה ריקה. במקומות אלו תפוצתה גדולה, והיא בעלת יכולת הסתגלות למגוון של בתי גידול. מסיבות אלו, החשש להיכחדות הוגדר על ידי ארגון IUCN כנמוך.

==מאפיינים==
גודלם הוא 8 סנטימטרים בממוצע, ולרוב יש על גופם הנפוח נקודות אדומות. בנוסף, לאורך גבם ועד לסנטרם עובר פס אדום. רגליהם קצרות, וראשם חד וקטן. לקרפדה קיימת תוספת דמוית את על כפות הרגליים, שעוזרת לרגליהם החזקות בחפירה באדמה. עיניהם קטנות יחסית, ואוזניהם אינן גלויות.

==אקולוגיה והתנהגות==
אלו הם חסרי זנב חופרים, והם מבלים את מרבית חייהם מתחת לאדמה. אחרי תקופה של גשמים, הם יוצאים מהמחילות ומטילים את ביציהם במקווה מים. לשם כך, הם אף יגמאו מרחק של 1.6 קילומטר על מנת למצוא מקור מים מתאים. מכיוון שתקופת הגשמים אינה ניתנת לחיזוי, משום שהיא אינה מתרחשת בזמנים קבועים, הנקבות תקרקרנה לזכרים לאחר הגשמים, ואז הם יזדווגו, ללא תלות בעונה בשנה. מיד לאחר שהאדמה מתייבשת ממי הגשמים, הם חופרים באדמה בעזרת רגליהם הקצרות. שלבי הביצה והראשן קצרים יחסית- הביצה בוקעת תוך ימים ספורים; הראשן מתפתח לחסר-זנב בוגר לאחר חודש עד שלושה חודשים. הקרקור שלהם חזק, הטון שלו נמוך. בזמן הקרקור הגוף שלהם מתנפח.

תזונתם מורכבת מחרקים, בעיקר נמלים וטרמיטים.

==קישורים חיצוניים==

* [http://books.google.com/books?id=1Muuqiga2Y8C&pg=PA600 Michael J. Lannoo, Amphibian declines: the conservation status of United States species, University of California Press, 2005, page 600]
== הערות שוליים ==

קטגוריה:מזובטרכיה
קטגוריה:מינים יחידים במשפחתם
קטגוריה:דו-חיים יחידים בסוגם
קטגוריה:דו-חיים ביערות הגשם של אמריקה המרכזית
חסרי לשון

חסרי לשון (שם מדעי: Pipoidea) היא על-משפחה מתת-סדרת מזובטרכיה (Mesobatrachia) שבסדרת חסרי הזנב. בני קבוצה זו הם צפרדעים פרימיטיביות ביותר המזכירות קרפדות שכשמן הן חסרות לשון.

קבוצה זו סווגה ב-1993 כטקסון משותף לא ברור של משפחת חסרי לשוניים ומשפחת הרינופריניים ומרבית הסוגים בקבוצה נכחדו.

הן חיות בטבע רק באזורים טרופיים של אפריקה שמדרום לסהרה ואמריקה הדרומית והמרכזית. הן שחייניות טובות ובעלות עור חלק ורירי, המתאים לשהייה במים. המין רינופרין (Rhinophrynus dorsalis) חי רוב זמנו מתחת לאדמה ומחכה לגשמים כדי לצאת.

צפרדעים אלה חסרות לשון. כדי לתפוס את טרפן הן פוערות את לוען ככל יכולתן, וכמו כן הן בעלות יכולת שאיבה של חלקיקים לעבר פיהן. כמו כן הן חסרות שיניים ורגליהן חסרות אגן, מה שמקשה על תנועתן מחוץ למים ועל כן כמעט כל חייהן הן נמצאות במים, שם הגפיים משמשים אותן לשחייה.

==מיון==
*על-משפחה חסרי לשון (Pipoidea) 
**קבוצה Pipimorpha 
***משפחה חסרי לשוניים (Pipidae)
****סוג Hymenochirus
****סוג ומין יחיד Pseudhymenochirus merlini
****סוג פִּיפָּה (Pipa) - בו המין פיפה מצויה
****סוג Silurana
****סוג צפרדע רפואית (Xenopus)
***משפחה Palaeobatrachidae - נכחדה
***משפחה רינופריניים (Rhinophrynidae)
****סוג ומין יחיד רינופרין (Rhinophrynus dorsalis)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מזובטרכיה
קטגוריה:על-משפחות בעלי חיים
השושלת האנטיגונידית

השושלת האנטיגונידית (ביוונית: Δυναστεία των Αντιγονιδών) הייתה שושלת של מלכים הלניסטיים ששלטה במוקדון במשך תקופה ארוכה. 

מייסד השושלת, אנטיגונוס מונופתלמוס ("שתום העין"), היה קצין בצבאו של אלכסנדר הגדול, ובמהלך מלחמות הדיאדוכים השתלט על שטח פריגיה. הוא ניסה לאחד את שטחי האימפריה של אלכסנדר לכדי ממלכה אחת בראשותו, אולם נהרג בקרב איפסוס בשנת 301 לפנה"ס. בנו דמטריוס פוליורקטס ("הצר על הערים"), הצליח להשתלט על כתר מוקדון תוך שהוא מדיח את השושלת האנטיפטרידית, אולם הודח ממלכותו בידי סלאוקוס הראשון. לאחר תקופת אנרכיה, בנו של דמטריוס אנטיגונוס השני ("גונאטס"), הצליח להשתלט מחדש על המלוכה וצאצאיו שלטו על מוקדון עד כיבושה בידי הרפובליקה הרומית בשנת 168 לפנה"ס.

==מלכים בני השושלת==
{| class=wikitable
! width="100px"| תמונה
! width="100px"| שם
! width="100px"| תקופת חיים
! width="100px"| תקופת מלוכה
! width="200px"| כינוי
! width="300px"| הערות
|-
 אנטיגונוס הראשון
| 381 - 301 לפנה"ס
| 306 - 301 לפנה"ס
| "מונופתלמוס" ("שתום העין")
| דיאדוך בולט. שלט בפריגיה ונהרג בקרב איפסוס.
|-
 דמטריוס הראשון
| 337 - 283 לפנה"ס
| 294 - 288 לפנה"ס
| "פוליורקטס" ("הצר על הערים")
| בנו של אנטיגונוס הראשון. שלט במוקדון, אולם הובס ונלקח בשבי בידי סלאוקוס הראשון מלך הממלכה הסלווקית.
|-
 אנטיגונוס השני
| 319 - 239 לפנה"ס
| 277 - 274 לפנה"ס272 - 239 לפנה"ס
| "גונאטס"
| בנו של דמטריוס הראשון. ביסס את שלטונה של השושלת במוקדון. לתקופה קצרה הודח בידי פירוס הראשון, אולם עד מהרה תפס את חזרה את השלטון ושלט עד מותו.
|-
|
| דמטריוס השני
| 275 - 229 לפנה"ס
| 239 - 229 לפנה"ס
| "איטוליקוס" ("האיטולי")
| בנו של אנטיגונוס השני. הכינוי "איטוליקוס" בא לו בשל ניצחונות מזהירים על הליגה האיטולית.
|-
 אנטיגונוס השלישי
| 263 - 221 לפנה"ס
| 229 - 221 לפנה"ס
| "דוסון"
| בנו של דמטריוס הנאה (אחיו של אנטיגונוס השני). עלה לשלטון לאחר מות בן דודו (דמטריוס השני), תחילה כעוצר ולאחר מכן כמלך. הוביל את מוקדון במהלך המלחמה הקלאומנית.
|-
 פיליפוס החמישי
| 238 - 179 לפנה"ס
| 221 - 179 לפנה"ס
| 
| בנו של דמטריוס השני. ירש את המלוכה לאחר מות דודו אנטיגונוס השלישי. היה מלך לוחמני שהוביל את מוקדון בסדרת מלחמות ששיאן היה במלחמות המוקדוניות נגד הרפובליקה הרומית.
|-
 פרסאוס
| 212 - 166 לפנה"ס
| 179 - 168 לפנה"ס
| 
| בנו של פיליפוס החמישי. הוביל את מוקדון למלחמה המוקדונית השלישית נגד רומא, ולאחר שזו הסתיימה בהפסד מוקדוני הודח ממלכותו והוגלה לרומא. בכך הושם קץ לעצמאותה של מוקדון.
|}

==בני משפחה בולטים נוספים==
* סטרטוניקה מסוריה - בתו של דמטריוס הראשון. נישאה לסלאוקוס הראשון מלך הממלכה הסלווקית, ומאוחר יותר לבנו אנטיוכוס הראשון.
* דמטריוס הנאה - בנו של דמטריוס הראשון. נישא לברניקי השנייה והיה למלך קירנה למשך תקופה קצרה עד שנרצח בידי ברניקי.

==לקריאה נוספת==
* דוד גולן, "תולדות העולם ההלניסטי", הוצאת ספרים ע"ש י"ל מאגנס, תשמ"ג (מהדורה ראשונה).

==קישורים חיצוניים==

*
קטגוריה:מוקדון
קטגוריה:בתי מלוכה
קטגוריה:העולם ההלניסטי
מיקרוהילאים

מיקרוהילאים (שם מדעי: Microhyloidea) היא על-משפחה מתת-סדרת ניאובטרכיה (Neobatrachia) שבסדרת חסרי הזנב.

אלו צפרדעים הנמצאות בשלב הראשוני של הצפרדעים המפותחות (Neobatrachia) והן בעלות גוף עגלגל ולסת שקועה מעט. לחלקם פיות צרים וקצרים ואחרים בעלי לסת מתרחבת. הם מטילים ביצים שמחלקם בוקעות צפרדעים בוגרות ולא ראשנים. הם חיים ביערות טרופיים או אזורי ביצות ברחבי האזורים הטרופיים בעולם. 

==משפחות==
בעל-משפחה זו מצויות המשפחות:
*ארטרולפתיים (Arthroleptidae)
*מיקרוהיליים (Microhylidae)
*ברוויסיפיטיים או צפרדעי גשם (Brevicipitidae)

לעיתים מוסיפים גם את תת-משפחת האסטילוסטרניים (Astylosterninae) שבמשפחת הארטרולפתיים למשפחה עצמאית.
קרפדת Breviceps gibbosus ממשפחת ה[[ברוויסיפיטיים.]]

קטגוריה:בעלי חיים שתוארו ב-1858
קטגוריה:טקסונים שתוארו בידי אלברט גינטר
קטגוריה:ניאובטרכיה
אילניתאים

[[קרפדה אמריקאית (Bufo americanus)]]
אילניתאים (שם מדעי: Hyloidea) היא על-משפחה מתת-סדרת ניאובטרכיה (Neobatrachia) שבסדרת חסרי הזנב.

בני קבוצה זו כוללים את המשפחות המרובות ביותר של דו-חיים והגדולה שבקבוצה ניאובטרכיה, בה מיני הצפרדעים המפותחות. מיני הקבוצה כוללות את הקרפדות האמיתיות, את האילניות ומשפחות דומות.

== מאפיינים ==
מיני המשפחה מגוונים מאוד, בעלי עור לח או יבש, חיים בביצות, בשדות או ביערות ומשמיעי רעשים צורמים או נעימים. לחלקם כמו לצפרדעי חץ הרעל ישנו רעל קטלני בבשרם והם עוטים צבעי אזהרה. אחרים מעדיפים להסתוות ולהידמות לעלים, אבנים או אף להיות שקופים וחלקם אף מידמים למתים.

הם אוכלים רק בשר, בעיקר של פרוקי-רגליים, אך גם של חולייתנים קטנים ואף לא בוחלים בקניבליזם.

==משפחות==
חלק מהמשפחות יכולות להיות תת-משפחות בחלק מהחלוקות. כמו כן חלקם משייכים את המשפחות לקבוצות אחרות:
*סוגלוסיים (Sooglossidae)
*רינודרמטיים (Rhinodermatidae)
*מיובטרכיים (Myobatrachidae)
*לפטודקטיליים (Leptodactylidae)
*אלסודיים (Alsodidae)
*בטרצ'יליים (Batrachylidae)
*קרפדות מקרינות (Ceratophryidae)
*קליפוטוספליליים (Calyptocephalellidae)
*אילניתיים (Hylidae)
*המיפרקטיים (Hemiphractidae)
*אמפיגנטודונטים (Amphignathodontidae)
*הלאופריניים (Heleophrynidae)
*דנדרובטיים (Dendrobatidae)
*הילודיים (Hylodidae)
*ארומובטיים (Aromobatidae)
*צנטרולניים (Centrolenidae)
*קרפדיים (Bufonidae)
*ברכיספליים (Brachycephalidae)
*אלופריניים (Allophrynidae)
*קראוגסטוריים (Craugastoridae)
*סטרבומנטליים (Strabomantidae)
*קיקלורמפידיים (Cycloramphidae)
*אלאוטרודקטיים (Eleutherodactylidae)
*לימנודינסטיים (Limnodynastidae)
*אודונטופריניים (Odontophrynidae)
*תלמטוביים (Telmatobiidae)

==גלריה==
<gallery mode=packed>
קובץ:Tree frog Fern Forest.jpg
קובץ:Raorchestes chalazodes.jpg
קובץ:Dendrobates azureus qtl1.jpg
קובץ:Gastrotheca excubitor.jpg
קובץ:Cochranella spinosa brian.gratwicke flickr.jpg
קובץ:Ceratophrys cornuta 01.jpg
</gallery>

קטגוריה:ניאובטרכיה
קטגוריה:על-משפחות בעלי חיים
ניאובטרכיה

ניאובטרכיה (שם מדעי: Neobatrachia) היא תת־סדרה של חסרי זנב המכונים גם צפרדעים מפותחות. זוהי תת-הסדרה הגדולה ביותר של דו-חיים וכוללת קרוב ל-5,600 מינים שונים של צפרדעים וקרפדות.
== מאפיינים ==
תת-סדרה זו כוללת את המינים המוכרים יותר, בעלי הבדלים משאר תת-הסדרות, במבנה השלד ובהרגליהם והתנהגותם. תת-הסדרה מכילה גיוון מינים עצום, כאשר רובם הגדול מטילים בתוך המים ביצים, מהן בוקעים ראשנים החיים במים מתוקים והופכים שם לצפרדעים בוגרות.

צפרדעים אלה חיות בכל היבשות, למעט אנטארקטיקה, כמעט בכל סוג אקלים. חלק ממיני הניאובטרכיה נפוצים מאוד, ואחרים נמצאים בסכנת הכחדה, בעיקר עקב פגיעה באזור מחייתם על ידי האדם, ייבוש השטחים של מקווי המים המתוקים, דבר שהורג אותם מחום ויובש, וכן עקב מחלות כמו הכיטרידיומיקוסיס הקטלנית.

==מיון==
*תת-סדרה ניאובטרכיה (Neobatrachia)
**על-משפחה אילניתאים (Hyloidea) - בה 26 משפחות בערך (ייתכן שחלקם תת-משפחות)
**על-משפחה מיקרוהילאים (Microhyloidea) - בה 3 משפחות
**על-משפחה צפרדעים (Ranoidea) - בה 16 משפחות בערך (ייתכן שחלקם תת-משפחות)

==גלריה==
<gallery>
Hyla savignyi - Levantine Tree Frog 02.jpg|אילנית מצויה
Relictivomer pearsei01.jpg|Elachistocleis pearsei
Strawberry poison-dart frog from costa Rica.jpg|צפרדע חץ תותית
Shola talakaverifrog.jpg|Indirana semipalmata
</gallery>

==קישורים חיצוניים==

*
קטגוריה:חסרי זנב
מזובטרכיה

מזובטרכיה (שם מדעי: Mesobatrachia) היא תת-סדרה של דו-חיים מסדרת חסרי זנב. 

זוהי הקבוצה השנייה בגודלה של חסרי זנב והיא כוללת 6 משפחות, 20 סוגים ו-168 מינים. 

בני הקבוצה שנחקרה ב-1993, כוללת 2 על-משפחות גדולות: חפריתאים (Pelobatoidea) - בעלי לשון עגלגלה, לסת שקועה, כפות רגליים חזקות בעלות טפרים קטנים וגוף קטן ועגלגל וחסרי לשון (Pipoidea) - חסרי לשון ובעלי איברים המותאמים למים או לחפירה באדמה עורם דק ומכוסה קרומי שחייה.

בני תת-הסדרה חיים באירופה, אפריקה, מזרח אסיה והמזרח התיכון וכן באמריקה הצפונית והדרומית.

==מיון==
*תת-סדרה מזובטרכיה (Mesobatrachia)
**על-משפחה חפריתאים (Pelobatoidea)
***משפחה מגופריים (Megophryidae)
***משפחה חפריתיים (Pelobatidae)
****סוג חפרית (Pelobates)
***משפחה חפריתיים אמריקאים (Scaphiopodidae)
***משפחה שקעניתיים (Pelodytidae)
****סוג שקענית (Pelodytes)
*על-משפחה חסרי לשון (Pipoidea)
***משפחה חסרי לשוניים (Pipidae)
***משפחה Palaeobatrachidae - נכחדה
***משפחה רינופריניים (Rhinophrynidae)
****סוג ומין יחיד רינופרין (Rhinophrynus dorsalis)

==קישורים חיצוניים==

*
קטגוריה:חסרי זנב
המגיה

המגיה (באנגלית: Galley Slave, מילולית: עבד הגהה) הוא סיפור מדע בדיוני קצר שנכתב בידי אייזק אסימוב בשנת 1957. הסיפור תורגם לעברית ב-1975 בקובץ בארץ הרובוטים ושוב ב-2014 בקובץ כתבי אייזק אסימוב חלק 4 תחת השם עבד. אסימוב הכתיר את הסיפור כסיפור סוזן קלווין המועדף עליו.

== עלילה ==
הסיפור מתנהל ברובו בבית משפט, כאשר סיימון נינהיימר, פרופסור לסוציולוגיה, תובע את חברת יו אס רובוטים ואנשים מכניים בגין אובדן המוניטין המקצועי שלו. לטענתו הרובוט הפוזיטרוני EZ-27, איזי, שהושכר לאוניברסיטת נורת'ווסטרן כדי לשמש כמגיה, שיכתב במכוון חלקים בספרו של נינהיימר בצורה שערורייתית, שגרמה לפרופסור להיות מוצג כבור המעוות באבסורדיות את מחקריהם של חבריו.

סוזן קלווין, הרובופסיכולוגית הראשית של יו אס רובוטים, משוכנעת כי הרובוט לא מסוגל לעשות דבר שכזה על דעת עצמו, וכי נינהיימר הורה לרובוט לבצע את השכתוב, וכן הורה לרובוט לשתוק כששואלים אותו על זה. עם זאת, עדותו של רובוט אינה קבילה בבית המשפט.

במהלך המשפט קלווין גורמת לנינהיימר להודות במעשיו בעזרת תחבולה, ופסק הדין נקבע לטובת החברה.

הסיפור מסתיים כאשר קלווין פוגשת בנינהיימר, ושואלת אותו מדוע ניסה לפגוע במוניטין של הרובוטים. נינהיימר מסביר כי הוא הונע מהאמונה כי אוטומציה הולכת וגוברת של עבודה אקדמית תהרוס את חייהם של אנשי הרוח, ותהפוך את העולם למקום בו האדם אינו עושה דבר מלבד לתת הוראות למכונות.

==ראו גם==
* שלושת חוקי הרובוטיקה
* תסביך פרנקנשטיין
* סדרת הרובוטים

קטגוריה:יצירות משנת 1957
קטגוריה:סיפורי סוזן קלווין
חוות קשואלה

חוות קשואלה היא מאחז וחווה חקלאית השוכנת ביער הל"ה, דרומית ליישוב גבעות, על מורדותיו המערביים של גוש עציון. החווה קרויה על שם לוחם הפלמ"ח יעקב זרחי, שכינויו היה "קשואלה", אשר נועד להיות חלק ממחלקת הל"ה ונפל בקרב הקסטל.

החווה הוקמה בשנת 2012 על ידי המועצה האזורית גוש עציון וקק"ל בתמיכת משרד הביטחון, במטרה למנוע השתלטות של הפלסטינים הגרים בסמוך, ובנוסף לכך גם על מנת להגן על היער מכריתה בלתי חוקית. בחווה גרות שתי משפחות במבנים ארעיים.

== היסטוריה ==
בשנת 1969, עם חידוש ההתיישבות היהודית בגוש עציון, נטעו קק"ל ותושבי כפר עציון יער אורנים גדול על שטח של כ-8,000 דונם, שנקנה בראשית המאה ה-20 על ידי שמואל הולצמן, יוזם הקמת גוש עציון. היער ניטע במטרה ליצור רצף גאוגרפי בין גוש עציון לישובי השפלה ועמק האלה. 

ב-שנות ה-90 החל דילול של היער, עקב כריתה בלתי חוקית של עצי היער בידי ערבים תושבי הסביבה, שכרתו רבבות עצים תוך שימוש בציוד כבד. שטחים רבים השייכים לקק"ל ושהיו חלק מהיער נעקרו ואז הפכו לכרמי זיתים של תושבי הסביבה. ניסיונות של צה"ל והמנהל האזרחי להפסיק את ההרס לא הועילו.

לקראת סוף כהונתו כשר ביטחון סייר אהוד ברק במקום, והורה על הקמת חווה חקלאית ביער, כדי להגן על האזור. המועצה האזורית בשיתוף פעולה עם קק"ל הוציאה את הרעיון לפועל. במאי 2012 (ה' בסיוון תשע"ב) עלתה החווה לקרקע. המקימים היו שתי משפחות צעירות מהישוב אלון שבות, שגרו תחילה באוהלים צבאיים, ללא חיבור למים או לחשמל. כעבור שנה עברו המשפחות לאוהלים גדולים הבנויים כחממות, והמקום חובר למים ולחשמל. מאז הקמת החווה פחתו באופן ניכר הכריתות הבלתי חוקיות ותפיסות הקרקע האסורות בשטחי קק"ל שסביב החווה.

== החווה כיום ==
המבנים בחווה הם אוהלים ומבנים מבנייה קלה. השירותים בחווה הם שירותים אקולוגיים. המשק החקלאי בחווה כולל חממות לגידול פירות יער, כוורות, תרנגולות חופש ועדר של כבשים ועיזים. תושבי החווה חתמו עם המנהל האזרחי על חוזה מרעה ב-2,500 דונם מתוך היער. במקום הוקם גם חאן תיירותי.

כדי למנוע התנכלויות של הפלסטינים שמתגוררים באזור, ניצבת בחווה שמירה 24 שעות ביממה של תושבי המקום ומתנדבי "השומר יו"ש". 

== קישורים חיצוניים ==
* [http://www.baitisraeli.co.il/?CategoryID=1479 חוות קשואלה] באתר המועצה האזורית גוש עציון
* 
* 

==הערות שוליים==

קטגוריה:גוש עציון
קשואלה
קטגוריה:מאחזים ביהודה ושומרון
קטגוריה:יישובים שהוקמו ב-2012
גארי ג'ונסון

גארי ארל ג'ונסון (באנגלית: Gary Earl Johnson; נולד ב-1 בינואר 1953) הוא איש עסקים ופוליטיקאי אמריקאי. כיהן כמושל ניו מקסיקו מטעם המפלגה הרפובליקנית בשנים 1995–2003, אך עזב את המפלגה ב-2011 והצטרף למפלגה הליברטריאנית. היה מועמד המפלגה בבחירות לנשיאות 2012, והיה מועמדה גם בבחירות לנשיאות 2016, כשעמיתו למרוץ הוא מושל מסצ'וסטס לשעבר ביל ולד, רפובליקני לשעבר גם כן.

==ביוגרפיה==

ג'ונסון נולד בעיירה מינוט שבדקוטה הצפונית לאם שעבדה בלשכה לענייני אינדיאנים, אגף של מחלקת הפנים של ארצות הברית, ולאב שהיה מורה בבתי ספר ציבוריים. מוצא אביו היה חצי דני וחצי נורווגי, ואמו הייתה ממוצא אוקראיני. הוא גדל באלבקרקי וסיים שם תיכון ב-1971. ב-1975 סיים תואר ראשון במדע המדינה באוניברסיטת ניו מקסיקו.

בעת לימודיו בקולג' עבד לפרנסתו כשיפוצניק מדלת לדלת. הצלחתו במקצוע עודדה אותו להקים עסק עצמאי. ב-1976 הקים את החברה "Big J. Enterprises". בתחילת דרכה היה לחברה רק עובד אחד, אך היא גדלה והפכה לאחת מחברות הבנייה הגדולות והמצליחות בניו מקסיקו, עם כ-1,000 עובדים ושווי של מיליוני דולרים. ג'ונסון מכר את החברה ב-1999.

בשנת 1994 התמודד למשרת מושל ניו מקסיקו כרפובליקני עם מצע של שמרנות פיסקלית, הפחתת מיסים והקטנת הפשיעה. הוא הביס את המושל הדמוקרטי המכהן ברוס קינג עם רוב של 49.81% מול 39.92% ליריבו. הוא נבחר לכהונה שנייה ב-1998 ברוב של 54.53%. בעת כהונתו קבע שיא לאומי בהטלת וטו כמושל על חוקים והקצבות שעברו בבית המחוקקים. הוא קרא ללגליזציה של מריחואנה ולהפסקת "המלחמה בסמים".

בבחירות לנשיאות ב-2012 כמועמד למפלגה הליברטריאנית קיבל כ-0.99% מהקולות ולא זכה באלקטורים ממדינה כלשהי. כמועמד המפלגה הליברטריאנית מחזיק ג'ונסון בעמדות של שמרנות פיסקלית וכן עמדות ליברליות מהבחינה החברתית, ותמך בהפחתת מעורבותה הצבאית של ארצות הברית בעולם.

בבחירות לנשיאות ב-2016 התמודד שוב כמועמד המפלגה הליברטריאנית. מיט רומני תמך בהכללתו בעימותים במרוץ לנשיאות בארצות הברית, 2016 , אך ג'ונסון לא חצה את רף 10 אחוזי התמיכה בסקרים לאומיים שנדרשו על מנת שייכלל בעימותים אלה. בבחירות שנערכו ב-8 בנובמבר 2016 הגיע למקום השלישי לאחר טראמפ וקלינטון עם כ-4.4 מיליון קולות (3.29%) אך לא זכה באף אלקטור.

ג'ונסון היה נשוי בשנים 1977–2005 לדי סימס, אותה הכיר בלימודיו האקדמיים, ולזוג נולדו שני ילדים. ב-2009 התארס לקייט פרוסאק. הוא מתגורר בעיירה טאוס שבניו מקסיקו.

==קישורים חיצוניים==

* 

* 
* 
* 

==הערות שוליים==

קטגוריה:אנשי עסקים אמריקאים
קטגוריה:מועמדים לנשיאות ארצות הברית מטעם המפלגה הליברטריאנית
קטגוריה:מועמדים לנשיאות ארצות הברית ב-2012
קטגוריה:מועמדים לנשיאות ארצות הברית ב-2016
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת ניו מקסיקו
קטגוריה:אמריקאים ממוצא אוקראיני
קטגוריה:אמריקאים שנולדו ב-1953
ארכאובטרכיה

ארכאובטרכיה (שם מדעי: Archaeobatrachia) היא תת-סדרה בסדרת חסרי הזנב. 

זוהי תת-הסדרה הפרימיטיבית ביותר של צפרדעים וקרפדות, שהתפתחו כבר בתקופת היורה. הם בעלי מאפיינים החסרים אצל שאר חסרי הזנב (למשל זנב קצר) ולחלקם לסת מעוגלת, הם שטוחים ולחלקם בלוטות רעל על גופם.

בני הקבוצה חיים באירואסיה, צפון אפריקה, ניו זילנד, איים שונים באוקיינוס השקט, הפיליפינים, בורנאו וכמה מינים באמריקה הצפונית.

==מיון==
במשפחה ישנם 4 משפחות ו-28 מינים:

*תת-סדרת ארכאובטרכיה (Archaeobatrachia)
**משפחה אסקפיים (Ascaphidae)
***סוג אסקף (Ascaphus)
**משפחה בומביניים (Bombinatoridae)
***סוג Barbourula
***סוג Bombina
**משפחה עגולשוניים (Discoglossidae)
***סוג Alytes
***סוג צפרדע צבועה (Discoglossus)
***סוג ומין יחיד עגולשון שחור גחון (Latonia nigriventer)
**משפחה ליופלמיים (Leiopelmatidae)
***סוג Leiopelma

==גלריה==
<gallery>
קובץ:Benny Trapp Alytes cisternasii.jpg
קובץ:Bombina variegata1.jpg
קובץ:Hochstetters Frog on Moss.jpg
</gallery>
==קישורים חיצוניים==

*
קטגוריה:חסרי זנב
אמינוגליקוזיד

אמינוגליקוזיד היא קבוצה של אנטיביוטיקות המעכבות ייצור חלבונים בחיידקים וכוללות גליקוזיד מותמר. 

==דרך הפעולה==
אמינוגליקוזידים נקשרים ליחידה 30S בריבוזום, וגורמים לבעיות בתהליך התרגום עצמו של החלבון (למשל, פגיעה ב- proofreading process, אשר גורמת לטעויות רבות וטרמינציה מוקדמת מדי של החלבון). במרבית המקרים פעילותם היא בקטריוסטטית בלבד, ואולם אם ריכוזם עולה הם הופכים להיות בקטריוצידיים (החלבון הפגום מביא למות החיידק). ההסבר לפעילותם הבקטריוצידית, הוא שנמצא כי חלקים קטיוניים במולקולת התרופה גורמים לחורים בממברנה החיצונית של התא, ויוצרים דליפה של תוכן תוך תאי החוצה, המזרז את מות החיידק. 

לאמינוגליקוזיד טווח פעולה צר, בעיקר כנגד חיידקים גראם-שליליים, במיוחד כנגד חיידקים אארוביים (כגון חיידקי הסוג Pseudomonas), וכנגד חיידקי המעיים. תרופות אלו חייבות לחדור מבעד לקרום התא בתהליך הדורש חמצן ואנרגיה, ועל כן חיידקים אל-אווירניים עמידים כלפי תרופות אלו. חדירת תרופות אלו לתוך תא החיידק מתאפשר ביתר קלות באמצעות תרופות החוסמות את ייצור דופן תא החיידק, ועל כן שילוב של תרופות אלו בשילוב עם תרופות הפוגעות בייצור דופן התא (כגון פניצילין וואנקומיצין) מגבירה את השפעתן (סינרגיסטית). למעשה, קיים שילוב נפוץ יחסית של אמפיצילין וגנטמיצין (gentamicin- סוג של אמינוגליקוזיד) הניתן במקרים כגון אנדוקרדיטיס. 

גורמי עמידות לאמינוגליקוזידים- העמידות לתרופה מקודדת על ידי פלסמיד בתא החיידק, אשר מבצע מודיפיקציות על האנטיביוטיקה- כגון אצטילציות, פוספורילציות או אדנילציות- המונעות ממנה להיקשר לריבוזום.

== התוויות טיפוליות ==
אמינוגליקוזיד משמש בעיקר לטיפול בזיהומים הנגרמים בדרכי השתן או במעי, כנגד חיידקים גראם שליליים כגון Escherichia coli, חיידקי Pseudomonas ו-Klebsiella.

== סוגי התרופות השונים ==
קיימים מספר סוגים של אמינוגליקוזיד כגון gentamicin (שם מסחרי- garamycin), וכן amikacin, streptomycin, נאומיצין ועוד. התרופות ניתנות אך ורק דרך הוריד מאחר שאינן נספגות במעיים. 

סטרפטומיצין היא התרופה הראשונה שהתגלתה במשפחה זו, ושימשה כטיפול במחלת השחפת. 

== תופעות לוואי ==
החיסרון העיקרי, המביא רופאים רבים לנסות ולהימנע או להפחית מתן אמינוגליקוזידים, הוא שתי תופעות לוואי בעייתיות: חירשות ופגיעה בתפקודי הכליות. 

* פגיעה בתפקודי כליות: התרופות חודרות באופן מוגבר לכליות, כתוצאה מקשירה חזקה לרקמת הכליה והצטברות התרופות בקורטקס הכליה. כתוצאה מכך יכולה להיווצר אי ספיקת כליות כתוצאה מנמק בתאי האבובית הקרובה. הנזק לכליות הוא לרוב הפיך, וזאת עקב יכולת היצירה מחדש של תאי האבובית. מתן תרופה במשטר מינון של פעם אחת ביום במקום שלוש פעמים ביום, מאפשר תקופה חופשית מהתרופה, שבה ריכוז התרופה בכליה נמוך יחסית והתא יכול להיפטר מהתרופה ולשקם את הנזק שנגרם לו. אצל חולים הלוקים בתפקוד כליות ירוד, יש להפחית את מינון התרופה בהתאם לקצב פינוי הקריאטינין. 

* חירשות: התרופות הללו חודרות בקלות ומצטברות באוזן הפנימית- בשבלול האוזן (cochlea). הן גורמות לירידה בשמיעה שעלולה להחמיר עד כדי חירשות, לפגיעה בשיווי המשקל, ולסחרחורת (וורטיגו). 

תופעות לוואי נוספות של אמינוגליקוזידים- התרופות עלולת לחסום מעבר של גירויים בין העצב לשריר (יכול ליצור החמרה במצבים של מיאסטניה גרביס, ועל כן אצל חולים במיאסתניה גרביס המטופלים באמינוגליקוזידים יש להשגיח באופן צמוד על ניטור התרופה. 
תרופות אלו אסורות בהריון מאחר שהן חודרות דרך השליה ועלולות לגרום לנזק לעובר.
==קישורים חיצוניים==

קטגוריה:אנטיביוטיקה
קטגוריה:אנטיביוטיקה לטיפול בשחפת
קטגוריה:אמינוגליקוזידים
LHS 292

LHS 292 (נקרא גם GJ 3622) הוא ננס אדום הממוקם בקבוצת הכוכבים סקסטנט במרחק של 14.8 שנות אור (4.54 פארסק). למרות שהכוכב נמצא קרוב יחסית למערכת השמש הוא כה עמום עד כי אי אפשר לראותו בעין בלתי מזוינת וצריך להשתמש בטלסקופים גדולים על מנת להבחין בו. לכוכב מסה של 0.08 מסות שמש ורדיוס של 0.11 רדיוס שמש. הוא מסווג ככוכב הבזק בשל שינויים חדים ופתאומיים בבהירותו.

==קישורים חיצוניים==
* 

==הערות שוליים==

קטגוריה:ננסים אדומים
קטגוריה:כוכבי הבזק
קטגוריה:קבוצת הכוכבים סקסטנט
קטגוריה:קטלוג גליזה
קטגוריה:קטלוג לויטן
HD 92788

HD 92788 הוא כוכב הסדרה הראשית צהוב אשר נמצא במרחק של 107 שנות אור מכדור הארץ בקבוצת הכוכבים סקסטנט.

הכוכב קטן במעט מהשמש אך מסיבי ממנה ובעל מתכתיות גבוהה.

== מערכת פלנטרית ==
בשנת 2001 על ידי צוות חוקרים בראשות דברה פישר התגלה כוכב לכת חוץ שמשי אשר מקיף את HD 92788.

כוכב הלכת אשר התגלה מסתובב סביב כוכב האם שלו בנטייה של 8 מעלות ביחס לכדור הארץ.

==קישורים חיצוניים==
* 

==הערות שוליים==

קטגוריה:כוכבי הסדרה הראשית מסוג G
קטגוריה:מערכות כוכבי לכת
קטגוריה:קבוצת הכוכבים סקסטנט
תיאודור לורנטה אוליבארס

תיאודור לורנטה אוליבארס (בספרדית: Teodoro Llorente Olivares; 7 בינואר 1836 – 2 ביולי 1911) היה משורר מולנסיה, אשר כתב בספרדית וקטלאנית.  הוא המשורר הנודע ביותר של הרנסאנס בוולנסיה.

==קורות חיים==
אוליבארס נולד למשפחת עורכי דין, והמשיך לעסוק במקצוע המשפחתי במשך תקופה. בנוסף עבד כעיתונאי. 
באוניברסיטה של ולנסיה, למד משפטים, פילוסופיה ואומנויות. תחילה, בין השנים 1853–1857, נהג לכתוב שירה בספרדית. אולם, לאחר קריאת Lo Gaiter del Llobregat אשר נכתב על ידי הסופר הקטלני חואקים רוביו איאורס (Joaquim Rubió i Ors), החל לחבר שירים בוולנסית. 

במהלך אותו זמן, טופחה העיתונות בספרדית. בשנת 1861 לורנטה ערך את עיתון "הדעה" (La Opinion), אשר מאוחר יותר ב-1866 שונה שמו ל"מחוזות" (Las Provincias). הוא היה עורך העיתון במשך ארבעים שנה, עד שבנו החליף אותו. עיתון זה פעל בהתאם לאידאולוגיית המפלגה השמרנית, אשר לורנטה היה פעמיים ראש המפלגה, סגן הפרלמנט וסנטור.

פעילותו של לורנטה תאמה את הבורגנות השמרנית, ובאופן ספציפי את הפעילות של ה" ratpenatiste". במהלך פעילותו ב"Lo Rat Penat" הוא ניסה להמעיט מערכן של מוסדות הרנסאנס של האיים הבלאריים והקטלאנים, כיוון שאלו דחו את הספרות המתקדמת, הרפובליקנית והאנטי-כנסייתית, כמו למשל זו של קונסטנטין לומבארט (Constantí Llombart). בתקופתו יושב ראש "Lo Rat Penat" אורגנה תחרות משחקי הפרחים הראשונה. 

בשנת 1906, הוא השתתף בקונגרס הבינלאומי של השפה הקטלאנית. בשנת 1909 העיר ולנסיה ערכה מחווה פופולרית למשורר אשר הצליח לפייט בשפה האותנטית שלהם עם התלהבות כנה ואצילית, את תהילת העבר ואת יופייה של אדמתם, כמו גם את החיים המסורתיים והמשפחתיים שלהם. 

בשנת 1891 הוא נבחר לכהן כחבר הקונגרס ובשנת 1893 הבטיח את מקומו מחדש. לאחר מכן, בשנת 1896 הפסיד את תפקידו כחבר, אך ב - 1899 חזר לכהן ושמר על מקומו עד שנת 1901. 

תאודור לורנטה נפטר בעיר ולנסיה בשנת 1911. בנו הוא תאודור לורנטה פאלקו (Teodor Llorente Falcó), נכדו הוא תאודור לורנטה מונלאון (Teodor Llorente Monleón) ונינו הוא פרנסיסקו אלקלה לורנטה (Francesc Alcalá i Llorente).

== עבודה ==
חוברת פסוקים אשר נכתבה על ידי תאודור לורנטה, ולנסיה, 1885.
עבודתו בוולנסיה מצטמצמת לכדי "חוברת שירים" (Llibret de versos), אשר פורסמה בשנת 1885. למרות שכתב מעט, לורנטה הצליח להטיל מושג מגביל על התרבות והספרות הוולנסית, מנקודת מבט של מינים, נושאים ונהלים

לורנטה שחזר את מנהגי המעמדות הנמוכים (costumisme), אך גם יצר שירה עם אופי היסטורי בשימוש עם שפה גבוהה ותרבותית יותר. את הקטעים המוצלחים ביותר ניתן למצוא בפואמות בהן נעשה אידיאליזציה של היופי של הנופים הולנסיים.

== ביבליוגרפיה ==
* Martí de Riquer (1964-1966). Història de la literatura catalana. 9788434475069}}
* Manuel Mas (1973). Gran Enciclopedia de la Región Valenciana. 84-300-5539-8}}.
* DDAA (2004). La Gran Enciclopèdia en català, Tom 12. 84-297-5440-7}}.

==קישורים חיצוניים==

* 
* 

==הערות שוליים==

קטגוריה:משוררים ספרדים
קטגוריה:ילידי 1836
קטגוריה:נפטרים ב-1911
ניצוי

ניצוי הוא מונח המתייחס לשכבת הנוצות המכסות עופות, בין אם במבנה, צבע, דפוס וסידור. הניצוי משתנה בין סוגי עופות שונים, זוויגים שונים, שונים זנים, תתי זנים, גיל, עונה ומוטציות של אותו מין.

רוב העופות משילים את נוצותיהם, בדרך כלל לפני ואחרי הרבייה, וכתוצאה מכך ישנם מופעי ניצוי שונים אצל אותם מינים. הרבה ברווזים ועוד כמה מינים אחרים כגון תרנגול בנקיבה מחליפים ניצוי ממופע מרשים בעונת הרבייה למופע דהוי יותר אחריה.

==קישורים חיצוניים==
* 

קטגוריה:אנטומיה של עופות
מטב עמותה לשרותי טיפול ורווחה

מטב עמותה לשרותי טיפול ורווחה היא עמותה שנוסדה בשנת 1958 על ידי קבוצת עובדים סוציאליים, והפכה עם השנים לארגון הסיעוד הגדול בישראל.

== היסטוריה ==

== שירותי העמותה ==
* מערך הסיעוד והטיפול האישי: עמותת מטב מעניקה שירות למעל 35,000 קשישים בישראל, באמצעות 50 סניפים הפזורים ברחבי הארץ, שבהם מועסקים מעל 25,000 מטפלות ומטפלים סיעודיים לצד מאות עובדים סוציאליים, אחיות מוסמכות, גרנוטולוגים ואנשי מקצוע בתחום הגיל השלישי. העמותה מספקת שירותי סיעוד לזכאי גמלת סיעוד מטעם המוסד לביטוח לאומי, משרד הרווחה, הקרן לרווחת ניצולי השואה ומזמיני שירות נוספים. שירותי הסיעוד ניתנים באמצעות מטפל/מטפלת ישראלי/ישראלית או עובד זר בהתאם לרמת הזכאות והצורך.
* מרכזי יום לקשיש: עמותת מטב מפעילה כ-25 מרכזי יום לקשיש בשיתוף עם הרשויות המקומיות, מהם שלושה מרכזי יום ייחודיים לתשושי נפש. מרכזי היום לקשיש מעניקים שירות טיפול בקהילה לאזרחים מבוגרים המתגוררים בבתיהם ומעוניינים להצטרף למסגרת הנותנת מענה לצרכים חברתיים. מבקרי מרכזי היום נהנים משרותי הסעות עד ומפתח הבית ולארוחות חמות.
* קהילות תומכות: עמותת מטב מפעילה 34 קהילות תומכות, מתוכן 2 קהילות משולבות לקשישים ולנכים וקהילה תומכת לנכים עצמאיים.
* משפחות אומנה: בחודש מרץ 2001 הפריט משרד הרווחה את שירותי האומנה בישראל והעבירם לעמותות, עמותת מטב נבחרה לנהל את תחום שירותי האומנה במחוז צפון. כיום מטפלת העמותה בכ-1000 ילדי אומנה באזור הצפון באמצעות 'מטב השירות לאומנה'.
* עשייה חברתית: עמותת מטב שמה דגש מיוחד על תרומה לקהילה ולחברה זאת באמצעות ניהול והפעלת תוכניות התנדבות ייחודיות ופרויקטים קהילתיים. בין אלו ניתן למנות את תוכנית 'והדרת' (בשיתוף המשרד לפיתוח הנגב והגליל) מיזם 'עכשיו זה הזמן' (ביוזמת ובמימון הרשות לזכויות ניצולי השואה), תוכניות ההתנדבות 'חברים לעת זקנה' ו-'כלבי ליטוף', מרכז הורים-ילדים נייד, מרכז יום סיעודי בנתיבות, מרפאת שיניים קהילתית בבאר-שבע, דירות בקהילה לבעלי מוגבלויות.

== בעלי תפקידים בהווה ובעבר ==
מנכ"ל העמותה: ליאור שטרסברג (2015–)

יו"ר הוועד המנהל פרופ' יוסי תמיר (2021–)

מנכ"לים קודמים:

יוסי ענתבי - 2008–2015

רחל מלנקי - 2005–2008

עליזה עופר- 1985–2005

יו"רים בעבר:

עמי ברגמן - 1985–2020

בנימין גדליהו - 2020–2021

== קישורים חיצוניים ==

* 
* 
* 
* 

קטגוריה:ישראל: רווחה
קטגוריה:ישראל: עמותות
יחסי פקיסטן–קטר

יחסי פקיסטן–קטר הם היחסים שבין הרפובליקה האסלאמית של פקיסטן לבין מדינת קטר. לקטר יש שגרירות באיסלאמבאד וקונסוליה בקראצ'י ופקיסטן הסתפקה בשגרירות אשר בדוחה. היחסים בין שתי המדינות מעוצבים על ידי הקשרים ההדוקים באופן כללי של פקיסטן עם מדינות ערב והעולם הערבי והתמיכה של העולם הערבי- מוסלמי כלפי פקיסטן המוסלמית. כמו במדינות מפרץ אחרות, גם בקטר ישנה קהילה גדולה של פקיסטנים, הם עובדים בתחומים מגוונים ועמיתיהם בפקיסטן מרבים לשלוח סחורה לקטר בכל שנה. קטר סיפקה סיועים רבים לפקיסטן בזמן השיטפונות הרבים והנוראיים שאירעו בפקיסטן בשנת 2010.

==קישורים חיצוניים==

==הערות שוליים==
גליזה 83.1

גליזה 83.1, נקרא גם TZ בטלה וכן LHS 11, הוא ננס אדום הנמצא בקבוצת הכוכבים טלה במרחק של 14.5 שנות אור (4.45 פארסק) מכדור הארץ. לכוכב בהירות נראית מדרגה 12.298, בשל בהירותו הנמוכה הכוכב עמום מכדי שיראה בעין בלתי מזוינת. הכוכב הוא כוכב מסוג כוכב הבזק, מה שאומר שהוא יכול להגביר את בהירותו לפרקי זמן קצרים ובשל כך קיבל את הסימון של כוכב משתנה, TZ בטלה.

==קישורים חיצוניים==
* 

==הערות שוליים==

קטגוריה:קבוצת הכוכבים טלה
קטגוריה:כוכבי הבזק
קטגוריה:ננסים אדומים
83.1
קטגוריה:קטלוג לויטן
מלחית מבאישה

מִלְחִית מַבְאִישָׁה (שם מדעי: Salsola imbricata) היא צמח במשפחת סלקיים. זהו זן קטן של שיחים מסדרת הציפורנאים מלחית מבאישה בדרך כלל גדלה בתעלות, במדבר, ערבות והיא מסוגלת לגדול בדרך כלל בכמה סוגי אדמה.

== תיאור ==
מלחית מבאישה הוא תת-שיח או שיח הצומח לגובה של 1.2 מטרים. למלחית מבאישה יש גבעולים אפורים ואדמדמים שרוחבם הוא 2 ס"מ. בחלקים העליונים הענפים הם אפורים. חלק מהענפים גדלים בצורה אנכית וחלקם גדלים בצורה אופקית. הענפים מסודרים וגדלים בצורה קבועה. לעלים של המלחית המבאישה יש צפיפות מאוד גובהה של שערות והם מאוד קטנים. העלים לרוב הם בצורת עיגול או משולש צר. מלחית מבאישה גדלה בקבוצות המחוברות יחד, כאשר קבוצה היא כמה פרחים קטנים עם חמישה עלי כותרת וחמישה אבקנים משני סוגים. מלחית מבאישה גדלה במדבר באפריקה, באזורים צחיחים בצפון אמריקה, בחצי האי ערב, דרום איראן, פקיסטן, צפון מערב הודו ובמערב אסיה. בישראל היא גדלה בנגב והרי אילת, בערבה, בבקעת הירדן ולעיתים נדירות בצפון הנגב. המלחית המבאישה פורחת בחודשים יוני-דצמבר.
===תנאי גדילה===
כאשר יש המון מלח, המלחית המבאישה מגבירה את תכולת המים שלה והופכת להיות יותר עסיסית, ובכך מפחיתה את שטח העלים שלה. המלחית המבאישה מגדילה את שיעורי הניבוטים שלה באופן תמידי כאשר הטמפרטורה היא 20 מעלות צלזיוס, ושיעורי הנביטה גדולים יותר כאשר כמות המלח היא נמוכה. עם זאת הזרעים שגודלו בתנאי מלח גבוהים התאוששו, והיה להם פוטנציאל די גדול לגדול.

==אזכורים==
מלחית מבאישה הוזכרה בספרות לראשונה בשנת 1775 על ידי חוקר טבע שוודי-פיטר פורסקל. בשנת 1849 אלפרד מוקווין טנדון (חוקר טבע צרפתי ודוקטור) שינה את שמה של המלחית המבאישה לקרוקסילון אימבריקטום. בשנת 2007 אקהני (חוקר צמחים) הפך את שמה של המלחית המבאישה לסלסולה אימבריקטום, ואת המסקנה הוא הסיק על ידי ניתוח פילוגנטי שעשה. השם קרוקסילון אימבריקטום התקבל על ידי המכון הביולוגי העולמי אך לא נוסף לרשימת הצמחים לאחר שהפך לסלסולה אימבריקטום. 

==שימושים==
המלחית המבאישה משמשת לטיפול בגירויים מסוימים בעור ובנוסף לכך היא משמשת להריגת תולעים. מן השורשים של המלחית המבאישה הצליחו לבודד חמישה גליקוזידים ושניים מהם התגלו כחדשים, שלא היו ידועים בעבר.

==קישורים חיצוניים==

==הערות שוליים==

קטגוריה:סלקיים
עודד קובו

עודד ברוך קובו (נולד ב-30 באוגוסט 1974) הוא יזם ואיש עסקים. הונו האישי מוערך בכ-200 מיליון דולר.

== ביוגרפיה ==
נולד בהונג קונג, בנו של בבו (אליעזר) קובו. גדל בעיר עד גיל 16, אז עבר ללונדון. החל בלימודי מנהל עסקים אך פרש כעבור שנה.

==קריירה עסקית==
קובו החל את הקריירה בגיל 21 על ידי מסחור פטנט טכנולוגי בתעשיית הלוטו באינטרנט באמצעות חברתו e-Lottery (שהחזיקה את הדומיין lottery.com).

משנת 2002–2009, הוביל מספר חברות בסין; KGIM, SinoSheen וקבוצת Koolanoo.
SinoSheen נמכרה בתחילת 2007 עבור סכום שלא פורסם בתקשורת ו-KGIM נמכרה לקבוצת השקעות פרטית בשם East River Capital בראשות אליוט ברנרד בשנת 2009 עבור 120 מיליון דולר.

===חברת Pheed===
ב-2012, קובו יסד את Pheed, שירות שאפשר תשלום על כל צפייה. Pheed נרכשה 18 חודשים לאחר ההשקה במרץ 2014 על ידי Mobli Media Group חברה בת בבעלות קרלוס סלים, חברת אמריקה מוביל ומשה חוגג עבור 40 מיליון דולר ונסגרה באפריל 2016.

===קבוצת שלנו===
קובו שותף בקבוצת "שלנו", חברת טכנולוגיה המתמחה בפיתוח אפליקציות, שירותי אינטרנט ואינטליגנציה מלאכותית. קובו מחזיק ב-37% מהחברה ואיש העסקים רומן אברמוביץ' מחזיק ב-16% ממנה. החברה גייסה כ–25 מיליון דולר בשני סבבים ולא הצליחה לייצר הכנסות כלשהן מהאפליקציות שלה. לקראת הנפקתה בבורסה בתל אביב באוקטובר 2016 היא פרסמה תשקיף ובו הערכת שווי של 600 מיליון ש"ח על ידי משרד רואי חשבון BDO וכמו כן הערת עסק חי על ידי רואה החשבון של החברה. העובדה כי מדובר בחברה ללא הכנסות וללא מודל עסקי ברור, עם נתונים שגויים בהערכת השווי, בצירוף השכר הגבוה של קובו הובילה לביקורת רבה בעיתונות הכלכלית על ניסיון ההנפקה והיא בוטלה לבסוף.

===Market Tech Holdings Ltd===
עודד קובו היה יו"ר הדירקטוריון של Market Tech Holdings Ltd, תאגיד הנדל"ן הנמצא בלונדון והבעלים של קמדן מרקט, Stables Market ו-Camden Lock Developments שהייתה בבעלות אביו. החברה "Market Tech Holdings Ltd" נמכרה במרץ 2014 עבור 664 מיליון דולר למיליארדר הישראלי טדי שגיא הבעלים של פלייטק.

===PIR Equities===
ב-2007, קובו הקים את PIR Equities חברת השקעות פרטית, החברה מנהלת לדבריה נכסים בשווי של 980 מיליון דולר. אולם מבדיקה של עיתונות כלכלית בישראל עולה כי מידע זה מפוקפק, ושהצהרות על שיתוף פעולה עם ממשלת ישראל שגויות.

==חיים אישיים==
קובו נשוי לאתי (עובדיה) קובו מאז 2015 ואב לשלושה ילדים - שני בנים ובת.

== קישורים חיצוניים ==

* [http://www.globes.co.il/en/article-roman-abramovich-1001029660 אברמוביץ' משקיע 30 מיליון דולר בעודד קובו ובסטארט-אפ החדש שלו], באתר גלובס, אפריל 2015
* [https://pando.com/2012/10/12/chinese-internet-tycoon-launches-pheed-an-influencer-social-platform-offering-real-monetization/ Chinese Internet Tycoon]
* [https://www.youtube.com/watch?v=Y0QmXxU-KWo עודד קובו בריאיון לבלומברג TV] 
*

== הערות שוליים ==

קטגוריה:אנשי עסקים ישראלים
קטגוריה:ישראלים שנולדו ב-1974
משטרת הקפיטול של ארצות הברית

משטרת הקפיטול של ארצות הברית (באנגלית: United States Capitol Police; בראשי תיבות: USCP) היא כוח משטרה של ממשלת ארצות הברית, המופקד על שמירת הסדר והביטחון, חקירת פשעים וניהול התנועה בתחומי קומפלקס הקפיטול של ארצות הברית בעיר וושינגטון די. סי., בירת ארצות הברית. כמו כן מופקדת משטרת הקפיטול על הגנתם של חברי הקונגרס של ארצות הברית, עובדיו ובני משפחותיהם.

==היסטוריה==
משטרת הקפיטול הוקמה על ידי הקונגרס בשנת 1828, בעקבות התקפה על אחד מבניו של נשיא ארצות הברית ג'ון אדמס בבניין הקפיטול. משימתה המקורית הייתה הגנת בניין זה, והיא התרחבה בהדרגה עם השנים. בשנת 2003 מוזגה לתוכה משטרת ספריית הקונגרס.

כיום מפעילה משטרת הקפיטול עמדות שמירה ויחידות ניידות רגליות וממונעות. היא כוללת בין היתר כוח התערבות בחירום, יחידת כלבנות ויחידה להתמודדות עם חומרים מסוכנים או מטעני חבלה. יש לה סולם דרגות משלה. משרתים בה כ-2,200 שוטרים.

משטרת הקפיטול כפופה לוועדת המשטרה של הקפיטול, שבה חברים אדריכל הקפיטול ורבי הסמלים (Sergeant at Arms) של הסנאט ושל בית הנבחרים. המפקח הכללי של משטרת הקפיטול מדווח לוועדה זו.

ב-24 ביולי 1998 נהרגו שניים משוטרי משטרת הקפיטול ואחד נפצע במהלך מילוי תפקידם. הם נורו על ידי תוקף בעת שמילאו משימות אבטחה באחת מהכניסות לבניין הקפיטול. התוקף נפצע ונעצר.

ב-14 ביוני 2017 נפצע אחד משוטרי משטרת הקפיטול כאשר הגן על חבר בית הנבחרים, בעת שהוא ואחרים הותקפו ביריות במהלך אימון ספורטיבי בווירג'יניה.

בינואר 2021 מת מפצעיו אחד משוטרי הקפיטול שנפצע במסגרת הפריצה לקפיטול של מפגינים תומכי טראמפ. באפריל נהרג שוטר נוסף בפיגוע דריסה בקפיטול.

== סמכויות ==
לשוטרי משטרת הקפיטול יש סמכויות שיטור שונות:
*סמכות בלעדית בכל המבנים והשטחים הפתוחים הכלולים בקומפלקס הקפיטול בוושינגטון.
*סמכות מקבילה לשוטרי משטרת הפארקים של ארצות הברית ולשוטרי משטרת מחוז קולומביה בשטח של עד 200 גושי בתים סביב קומפלקס הקפיטול
*סמכות לערוך פעולות משטרה בכל רחבי מחוז קולומביה במהלך שעות עבודתם אם הבחינו בביצוע מעשה פשע או נמסר להם עליו
*סמכות להגן על חברי הקונגרס, עובדיו ובני משפחות אישים אלו בכל רחבי ארצות הברית.

== גלריה ==
<gallery>
קובץ:Capitol Police (27649412822).jpg
קובץ:U.S. Capitol Police Silver Unmarked 2020 Ford PIU.jpg
קובץ:U.S. Capitol Police Ford Taurus Police Interceptor G11-0723R.jpg
קובץ:Wednesday afternoon, 6 January 2021 BEFORE THE SIEGE @ U. S. Capitol Grounds - East Lawns & Plaza IMG 6358 (51005158967).jpg
קובץ:Tuesday afternoon, 12 January 2021 US Capitol HQ @ 119 D Street, NE, Washington DC 03.HQ.USCP.WDC.12January2021 (50831136377).jpg
קובץ:Security at United States Capitol Building.jpg
קובץ:Cliff Bentz talking to Capitol Police.jpg
קובץ:USCP Police Officer with Rifle.png
</gallery>

==ראו גם==
* משטרת בית המשפט העליון של ארצות הברית
* משטרת הפארקים של ארצות הברית
* משמר הכנסת

== קישורים חיצוניים ==

* [https://web.archive.org/web/20090903101156/http://www.uscapitolpolice.gov/home.php אתר משטרת הקפיטול]

== הערות שוליים ==

*

קטגוריה:ארצות הברית: ארגונים משטרתיים פדרליים
קטגוריה:הקונגרס של ארצות הברית
קטגוריה:מתחם הקפיטול
קטגוריה:וושינגטון די. סי.: חוק ומשפט
Ĉ

Ĉ (אות קטנה: ĉ; שם האות ĉo, צ'וֹ) היא האות הרביעית באלפבית של שפת האספרנטו, והיא אחת משש האותיות בשפה עם סימנים דיאקריטים (ĉ ,ĝ ,ĥ ,ĵ ,ŝ ,ŭ). היא מייצגת את הצליל /ʧ/ (כמו צ' בצ'ארלס).

Ĉ מבוססת על האות c, בתוספת גג. באספרנטו, האות c מייצגת את הצליל \c\ (כמו צ בציפור), שנמצא בשימוש נפוץ בשפות אירופאיות, ולכן החליט זמנהוף להמציא את האות ĉ.

ביוניקוד, ערכה של האות הגדולה Ĉ הוא U+0108, וערכה של האות הקטנה ĉ הוא U+0109. במקרים שבהם לא ניתן להקליד סימנים דיאקריטיים במקלדת, מקובל לייצג את האות בצירוף ch או cx (האחרון מקובל יותר).

==ראו גם==
* ĝ
* ĥ
* ĵ
* ŝ
* ŭ

==קישורים חיצוניים==

קטגוריה:אספרנטו
C
קטגוריה:סימנים דיאקריטיים
GJ 1005

GJ 1005 (נקרא גם LHS 1047) הוא כוכב כפול אשר כולל שני ננסים אדומים, המערכת ממוקמת בקבוצת הכוכבים לווייתן במרחק של 19.58 שנות אור (6 פארסק) מכדור הארץ.

==קישורים חיצוניים==
* 

==הערות שוליים==

קטגוריה:ננסים אדומים
קטגוריה:קבוצת הכוכבים לווייתן
קטגוריה:קטלוג גליזה
קטגוריה:קטלוג לויטן
V1581 בברבור

V1581 בברבור (נקרא גם GJ 1245 ,LHS 3494 או G 208-44/208-45) היא מערכת של שלושה כוכבים הנמצאת במרחק של כ-15 שנות אור (4.5 פארסק) מכדור הארץ בקבוצת הכוכבים ברבור.

המערכת כוללת את הכוכבים: G 208-44 B ,G 208-44 A ,G 208-45. כל הכוכבים הם ננסים אדומים עמומים יחסית עם דרגות בהירות מעל 15 כך שניתן לראותם רק באמצעות טלסקופ מקצועי. המערכת היא המערכת ה-45 במרחק לכדור הארץ.

==קישורים חיצוניים==
* 

==הערות שוליים==

קטגוריה:קבוצת הכוכבים ברבור
קטגוריה:ננסים אדומים
קטגוריה:קטלוג גליזה
קטגוריה:קטלוג לויטן
טאצ'דאון

שחקן בליגת המכללות משיג טאצ'דאון על ידי חציית קו ה"אנד זון" של היריבה
שופט (מימין) מרים את שתי ידיו באוויר, סימון המקובל להבקעת טאצ'דאון
טַאצְ'דָאוּן (באנגלית: Touchdown ובקיצור TD) הוא ניקוד במשחק הפוטבול. קבוצה יכולה להשיג טאצ'דאון על ידי הנעת הכדור לעבר אזור המטרה של יריבתה (אזור המכונה אנד זון) וזאת באמצעות מסירה, ריצה, החזרת בעיטה או השתלטות על איבוד כדור.

כדי להבקיע טאצ'דאון, על הקבוצה להעביר את כדור הפוטבול לאנד זון של יריבתה. טאצ'דאון נקבע ברגע שחלק מהכדור חוצה את קו השער (קו האנד זון הקדמי) והוא נמצא בשליטת השחקן. גם נגיעה של הכדור באחד העמודים המסמנים את קצהו של קו השער נחשבת כחציית הקו ולפיכך טאצ'דאון. בשונה ממשחק הרוגבי, בו על מנת להבקיע "טריי", הכדור חייב לגעת בקרקע, בפוטבול אין חובה לכך ומספיק שהכדור יחצה את מישור קו השער.

טאצ'דאונים מושגים בדרך כלל על ידי קבוצת ההתקפה באמצעות ריצה עם הכדור או מסירתו. עם זאת, ההגנה גם יכולה להבקיע, וזאת על ידי השתלטות על איבוד כדור וחציית קו השער או על ידי חטיפת כדור והחזרתו לאנד זון של היריבה. דרך נוספת להבקיע טאצ'דאון היא על ידי החזרת בעיטת פתיחה או בעיטת הרחקה לאנד זון, וכן על ידי השתלטות על הכדור והחזרתו לאנד זון לאחר בעיטת שדה לא מוצלחת או שנחסמה. 

טאצ'דאון שווה שש נקודות ניקוד. לאחר השגת טאצ'דאון הקבוצה המבקיעה מקבלת הזדמנות להשיג נקודה נוספת באמצעות בעיטה או שתי נקודות באמצעות ניסיון הבקעה בריצה או במסירה.

על פי חוקי ליגת ה-NFL יכול השופט להעניק טאצ'דאון לקבוצה במקרה שהוא נמנע ממנה בעקבות מעשה לא הוגן מוחשי.

==קישורים חיצוניים==

* [http://operations.nfl.com/the-rules/2015-nfl-rulebook/#rule-11.-scoring ספר החוקים של ה-NFL], (SECTION 2 - TOUCHDOWN PLAYS)

קטגוריה:ערכים שבהם תבנית בריטניקה אינה מתאימה
קטגוריה:מונחים בפוטבול
וילאמט (נהר)

נהר וילאמט (באנגלית: Willamette River) הוא נהר בצפון-מערב מדינת אורגון שבארצות הברית. הנהר הוא יובל עיקרי של נהר קולומביה, ומספק 12 עד 15 אחוזים משפיעתו. הנהר ויובליו זורמים בעמק וילאמט, אזור המאוכלס בכשני שלישים מאוכלוסיית אורגון, וכולל את בירת המדינה, סיילם, ואת העיר הגדולה בה - פורטלנד.
עמק וילאמט, העשיר במשקעים וקרקעו עשירה בסחופת, הוא אחד האזורים החקלאיים הפוריים ביותר באמריקה הצפונית, ומשום כך היה יעד למתיישבים רבים במאה ה-19, שנסעו לחוף המערבי לאורך שביל אורגון. הנהר שימש כנתיב תחבורה ראשי במאה ה-19, על אף שמפלי וילאמט (נמצאים מעט במעלה הזרם מפורטלנד) מהווים מכשול לתנועת סירות<ref></ref>.

==ראו גם==
*פורטלנד (אורגון)
*קולומביה (נהר)

==קישורים חיצוניים==

* 
*[http://willamette-riverkeeper.org/basicsfacts וילאמט], באתר [http://willamette-riverkeeper.org/ willamette-riverkeeper.]

==הערות שוליים==

קטגוריה:אורגון: נהרות
מחיקה מלאה של נתונים

מחיקה מלאה של נתונים או מחיקת מידע לצמיתות (באנגלית: Data erasure או Data wiping) היא פעולה של מחיקת נתונים דיגיטליים באופן שלא יהיה ניתן לשחזרם. את הפעולה אפשר לבצע על גבי דיסק קשיח או מדיה דיגיטלית אחרת. בשונה ממחיקת נתונים רגילה, שרק "מתעלמת" מעצם קיומם של הנתונים, מחיקת נתונים לצמיתות מוחקת את כל הנתונים על המדיה תוך השארת הדיסק מפורמט. התקני מדיה חדשים מבוססי פלאש כגון: דיסק און קי, דיסק SSD, וכרטיסי SD יכולים לגרום לטכניקות מחיקת הנתונים להיכשל ולאפשר שחזור של הנתונים למרות הפעולות שננקטו למחיקת הנתונים לצמיתות.

טכניקות מבוססות תוכנה משתמשות ברצף של אפסים, ומידע פסוודו אקראי שנכתב על כל הסקטורים בדיסק כדי למחוק את הנתונים לצמיתות. ישנו הבדל משמעותי בין טכניקות מחיקת הנתונים השונות, תוכנות רבות מספקות גם תמיכה במספר פעמים של כתיבה מחדש על הדיסק, כך שהן תומכות בסטנדרט של גופים ממשלתיים ותאגידים. אם כי בדיסק קשיח מודרני מספיקה רק כתיבה אחת על כל הסקטורים בדיסק כדי שלא היה ניתן לשחזרם. תוכנה שעומדת בסטנדרט אמורה לספק אימות של הסרת הנתונים, שהכרחי כדי לוודא שהנתונים אכן נמחקו.

לכל מערכת הפעלה נכתבו תוכנות ייעודיות שמתאימות לה. התכונות הנפוצות במערת Windows הן CCleaner ו-Revo Uninstaller.
== טכניקות ==
ישנן מספר טכניקות שונות למחיקת נתונים לצמיתות, טכניקות מבוססות תוכנה לרוב כותבות רצף מספרים של: אחדים, אפסים, ונתונים אקראיים שנכתבים על כל סקטור בדיסק הקשיח. רמת האבטחה תלויה במספר הפעמים שהנתונים נכתבים על הכונן.

טכניקות מבוססות תוכנה למחיקת נתונים לצמיתות ממדיה דיגיטלית מקבילות למחיקת כתוב על דף נייר באמצעות קשקוש על החלק הכתוב עד שאי אפשר לראות את המידע שנכתב מתחת.

=== סטנדרטים ===
ממשלות ומדינות מסוימות הוציאו טכניקות מבוססות תוכנה על מנת להשמיד מידע מסווג. אחד ממרכיבי המפתח של עמידה בסטנדרטים אלה הוא מספר הפעמים שהנתונים נכתבים מחדש. כמו כן סטנדרטים מסוימים דורשים אימות על מנת לוודא שהמידע אכן נמחק.

תוכנה למחיקת נתונים לצמיתות צריכה לספק למשתמש תעודת אימות שמציינת כי טכניקת המחיקה הושלמה כראוי. התוכנה צריכה גם לעמוד בדרישות למחיקת אזורים נסתרים בכונן, וגם לספק דיווח על סקטורים פגומים שלא ניתן היה לכתוב עליהם.
{| class="wikitable"
!סטנדרט מחיקה
!תאריך
!מספר הפעמים שהנתונים 
נכתבים מחדש
!דפוס, תיאור תהליך
!הערות
|-
|האלגוריתם של פיטר גוטמן (Gutmann's Algorithm)
|1996
|1 עד 35
|אחר, כולל את כל השיטות האחרות
|במקור מיועד לדיסקי MFM ו- RLL
שהיום מיושנים
|-
|האלגוריתם של ברוס שנייר (Bruce Schneier's Algorithm)
|1996
|7 
|רצף אחדים, רצף אפסים, חמש פעמים
מידע פסוודו אקראי
|
|-
|מערכת הביטחון של חיל האוויר האמריקני (AFSSI-5020)
|1996
|3
|רצף אפסים, רצף אחדים, רצף אותיות
|
|-
|התוכנית לאבטחת התעשייה הלאומית האמריקנית (DoD 5220.22-M)
|2006
|3 
|רצף אפסים, רצף אחדים, אותיות
אקראיות
|
|-
|מחיקה מאובטחת (ATA Secure Erase)
|?
|1 
|רצף אחדים או אפסים
|אפשרי למחוק רק כונן שלם, לא
חלקים או קבצים מסוימים
|-
|המשרד הגרמני לאבטחת מידע (German Federal Office)
|2004
|2 או 3
|לא דפוס שלם, משלים את עצמו
|
|}

== ראו גם ==
* שחזור קבצים
* ביטחון מידע
* דיסק קשיח
* מידע מסווג
* זיכרון הבזק

== קישורים חיצוניים ==
* [http://pcsupport.about.com/od/toolsofthetrade/g/data-sanitization-method.htm מהם טכניקות מחיקת המידע לצמיתות ?] באתר pcsupport
* [http://www.dban.org/ Darik's Boot and Nuke] (בקיצור: DBAN) תוכנה למחיקה מלאה של הנתונים מדיסקים קשיחים

==הערות שוליים==

קטגוריה:אבטחת מידע
אש גיהנום

אש גיהנום (באנגלית: Hell-Fire) הוא סיפור מדע בדיוני קצר שנכתב בידי אייזק אסימוב בשנת 1956, ותורגם לעברית ב-1976 בקובץ 'גדול ורחב הוא העולם' ושוב ב-2009 בקובץ 'כתבי אייזק אסימוב חלק 1'. הסיפור קצר מאוד ואורכו רק כשני עמודים.

== עלילה ==
הסיפור מתרחש בהקרנה הראשונה של סרטון, המראה בהילוך איטי את הפיצוץ של פצצת האטום הנסיונית הראשונה. אחד המדענים בכנס טוען כי פצצות אטום הן אש הגיהנום ובסופו של דבר ישמידו את המין האנושי. במהלך הקרנת הסרטון, שבריר שנייה לפני שהעשן מתגבש לצורת הפטרייה, פניו של השטן מתגלים בתוך הפיצוץ.

קטגוריה:סיפורים קצרים מאת אייזק אסימוב
קטגוריה:יצירות משנת 1956